b'\n_START_ARTICLE_\nSlovenski hokejski hram slavnih\n_START_PARAGRAPH_\nSlovenski hokejski hram slavnih je ustanovila Hokejska zveza Slovenije leta 2007 na slavnostni akademiji ob osemdeseti obletnici za\xc4\x8detka igranja hokeja na Slovenskem in petnajsti obletnici slovenske reprezentance. V novoustanovljen hram slavnih so sprejeli prvih \xc5\xa1estdeset igralcev, trenerjev, sodnikov in funkcionarjev, ki so zaslu\xc5\xbeni za razvoj slovenskega hokeja. 10. novembra 2012 je HZS v hram slavnih ob prijateljskem reprezentan\xc4\x8dnem turnirju v Hali Tivoli sprejela novih enajst \xc4\x8dlanov, prav tako pa \xc5\xa1e triindvajset \xc4\x8dlanov za leto 2008.'